పిజ్జా హట్
ప్రస్తుతం ఇది అడిషన్, టెక్సాస్ డల్లాస్ లోని ఉత్తరంలో ఉంది. ప్రస్తుతమున్న భవనాన్ని 1995లో లీజుకు తీసుకోగా, 2010 చివరినాటికి ఈ లీజు గడువు ముగుస్తుండడంతో పిజ్జా హట్ తన ప్రధాన కార్యాలయాలను దగ్గర్లోని ప్లేనోలో ఉన్న లెగసీ ఆఫీస్ పార్కుకు తరలించనుంది.
పిజ్జా హట్
సాంప్రదాయకంగా, పిజ్జా హట్‌ అనేది ఆహార పదార్థాల రకాల కంటే, అది అందించే ప్రత్యేకమైన వాతావరణం ద్వారా మరింతగా ఆదరణ పొందింది. బాగా ప్రాచుర్యం పొందిన "రెడ్ రూఫ్" పిజ్జా హట్ కేంద్రాలు అమెరికా మొత్తం మీద విరివిగా కనిపిస్తాయి. అలాగే, కొద్ది మొత్తంలో బ్రిటన్, ఆస్ట్రేలియాలలో కూడా ఇవి దర్శనమిస్తాయి. ఈ రకమైన కేంద్రాలు చాలావరకు డెలివరీ/క్యారీఅవుట్ సేవలను అందిస్తుంటాయి. 1960లు మరియు 1970లలో ఈ రకమైన భవన శైలి సర్వసాధారణంగా కనిపించేది. ప్రస్తుతం మాత్రం "రెడ్ రూఫ్" అనే పేరుకు కాలం చెల్లిపోవడంతో, అనేక కేంద్రాలు గోధుమ రంగు పైకప్పులతో ఉంటున్నాయి; కొన్నాళ్లపాటు రెడ్ రూఫ్‌తో దర్శనమిచ్చిన ఈ కేంద్రాలు మూసివేయడం లేదా మరోచోటుకు తరలిపోవడం/పునఃనిర్మించడం లాంటివి జరిగాయి. 1980ల్లో ఈ కంపెనీ డెలివరీ/క్యారీఅవుట్‌లతో పాటు ఇతర విజయవంతమైన రూపాలైన ఫాస్ట్ ఫుడ్‌ "ఎక్స్ ప్రెస్" నమూనాలోకి ప్రవేశించింది.